50! | Seegogga se Bloggie
← Wat is my super power?
Tsek, Tsotsi! →
Posted on November 4, 2017	by seegogga
Jare gelede het my ma, destyds hoofmeisie van haar skool, besluit om haar matriekklas se 50-jarige reünie te reel. Stokoud! Vir 2 jaar lank het sy gesoek en opgespoor, gereël en gedink. Sy het ‘n boek gehad vol los papiertjies, briewe en briewe geskryf, en alles haarfyn beplan, kompleet met wynbottels met spesiale etikette op, gegrafeerde glase, ‘n boomplant seremonie, duiwe, brunch op een plek, formele onthaal met 40’s musiek op ‘n ander plek Sondagkerkdiens en tee, ens ens ens.
Aangesien die arme mense stokoud was, het sy gevra dat ek en my man haar help met sekere goed, die aand van die onthaal. Ons het daar gesit, en ons verstom aan die oues van dae. Die een oom het met ‘n kierie geloop, die ander met krukke. Sommige tannies was vooroorgeboë, en die meeste was bebrild en grys.
En nou, skielik is ek daar: Ek reël my matriekklas se 50ste reünie! Ek is volgende jaar net so oud soos my ma-hulle destyds was! Ek vertel dus my kinders dat hulle eintlik moet help. “Maar, ma, ouma-hulle was baie ouer!” sê my kinders wat destyds saam met ons oor en oor na die video van die reünie gekyk het. Ek wys hulle daarop dat ons almal op 6 skool toe is, Maar hulle hou vol dat ek en ‘n paar ou skoolvriendinne wat hulle ken , nie naastenby so oud is nie. En tog: ons is volgende jaar 68jr oud – dieselfde ouderdom wat my ma-hulle ook maar was. Al dit voel dit mos nog glad nie oud nie!
So ek het ‘n boekie, ‘n sak waarin die boekie en al die los papiertjies inkom, en wonderlik, wonderlik, een van my skoolmaats het intussen ‘n rekenaarboffin geword – hoeveel makliker is die nie met e-mail en whatsup nie! Maar my ou mamma het ‘n ongelooflike hoë standaard gestel, alles het so prefek gewerk en almal was vol bewondering vir alles wat sy gedoen het. Ek sal moet uithaal en wys. Ek is juis nie so georganiseerd nie.
So hou asb duimvas vir my. Sodra die meeste reëlings getref is, kan ek weer asemhaal, weer dink aan goeters soos blog, weer normale gesprekke voer sonder die woord “reünie” in…..
23 Responses to 50!
November 4, 2017 om 11:30 vm
50 jarige reünie, dit is wonderlik, Seegogga! Ek weet dit gaan ń groot sukses wees, en ek hoop die ‘loop’ tot daar is ook ń bietjie lekker en nie net harde werk nie.
November 4, 2017 om 1:56 nm
Ai Una dis lekker . Maar ek sien sommige mense kan ( tipies soos oumense!) Maklik knorrig raak, so ek koet maar oppas….
November 4, 2017 om 9:15 nm
Hou ons op hoogte van sake asb.
November 4, 2017 om 1:07 nm
Ons is karperde. Die disselboom klop nig maar soms mis hy ‘n beat. Geniet die reunie. Jy het baie guts.
November 4, 2017 om 1:57 nm
November 4, 2017 om 4:02 nm
Dis een van die wyshede van die ouderdom: mens se hart klop nog warm! Kom vertel ons asb van die reunie?
November 4, 2017 om 11:32 nm
Diseers Sept volgende jr maar nou is die groot beplan!
November 6, 2017 om 8:14 vm
Wat ń ongelooflike voorreg om dit nog te mag beleef. Net die beste met die reëlings.
November 6, 2017 om 10:17 nm
November 6, 2017 om 10:19 nm
Ek het nou geskud soos ek lag for ek lees “en nou is ek took daar” 🙂
Ek is took daar maar bietjie Ander konteks – get mos 50 geraak die jaar.
November 6, 2017 om 10:21 nm
Ai ek sien ek her alweer baie nuwe woorde geskep sug
November 6, 2017 om 10:32 nm
Ek sien jy doen ook d touchscreen taal ding
November 9, 2017 om 5:37 nm
Baie werk wat voorlê – hoop almal kan dit maak. En dat ‘n mens almal sal herken!
November 17, 2017 om 1:08 nm
Seegogga ek wens vir jou net voorspoed toe vir die reëlings, en dat julle daardie dag gate uit gaan geniet. Die oumense (nie ons nie) het baie ouer gelyk as ons vandag….. daarmee stem ek volkome saam!!!!
November 17, 2017 om 11:46 nm
Dankie Kameel. Ek raak nou benoud oor dievreekings en due kostes.
Februarie 8, 2018 om 1:36 nm
Seegoggatjie, ek is bekommerd dat jy ‘n GROOT storie aan die mis is. Die bloggers is ernstig besig om ‘n misdaad te beplan en ek is baie seker daarvan dat jy deel sal wees daarvan. Wie wil nou nie ‘n goue pondjie of twee hê nie.
Gaan lees asseblief 1) by Hesterleynel, 2) by Abri, 3) weer Hester, 4 by Kameel by toortsie.com
Hier kom nog GROOT stories. Moenie dit misloop nie en SIT JOU NAAM OP!
Februarie 8, 2018 om 10:11 nm
waar ? tag my asb!
Februarie 8, 2018 om 10:57 nm
Behin hier lees en dan volg jy elke keer die skakel na die volgende persoon toe.
Februarie 8, 2018 om 10:59 nm
Lees sommer hierdie, maar dan gaan jy nie weet wie is volgende nie.
Februarie 8, 2018 om 9:50 nm
Dit gaan so spesiaal wees. Ek weet!
Februarie 8, 2018 om 10:10 nm
Toorts ek wil ook deelneem! maar hoe maak ek?
Februarie 8, 2018 om 10:40 nm
Lees hulle een vir een. Ek dink Una s’n is nou die laaste episode. Skryf daar by die kommentare dat jy ook wil deelneem. Sê sommer wat jy sal doen in die storie. Maar as dit my beurt is, kan ek jou tag om die volgende hoofstuk te skryf. Maar jy moet gou die hele storie lees.
108,322 ste besoeker! Lekker lees.
seegogga on Tsek, Tsotsi!
Ouma se bababoek: Br… on Ouma se bababoek: Brief 20. Ki…
Analiseer? Hoe bedoe… on Tsek, Tsotsi!
Abrie Joubert on Tsek, Tsotsi!
Toortsie on Tsek, Tsotsi!
Toortsie on 50!
Selekante ( argiewe) Kies Maand Februarie 2018 November 2017 Oktober 2017 Augustus 2017 Julie 2017 Mei 2017 April 2017 Maart 2017 Februarie 2017 Desember 2016 November 2016 September 2016 Junie 2016 April 2016 Februarie 2016 Desember 2015 Julie 2015 Junie 2015 Januarie 2015 Desember 2014 November 2014 Oktober 2014 September 2014 Junie 2014 Mei 2014 April 2014 Maart 2014 Februarie 2014 Januarie 2014 Desember 2013 November 2013 Oktober 2013 September 2013 Julie 2013 Junie 2013 Mei 2013 April 2013 Maart 2013 Februarie 2013 Januarie 2013 Desember 2012 November 2012 Oktober 2012 September 2012 Augustus 2012 Julie 2012 Junie 2012 Mei 2012 April 2012 Maart 2012 Februarie 2012 Januarie 2012 Desember 2011 November 2011 Oktober 2011 September 2011 Augustus 2011 Julie 2011 Junie 2011 Mei 2011 April 2011 Maart 2011 Februarie 2011 Januarie 2011 Desember 2010 November 2010 Oktober 2010 September 2010